CELEX: 32016D2093
Language: lt
Date: 2016-11-29 00:00:00
Title: 2016 m. lapkričio 29 d. Komisijos įgyvendinimo sprendimas (ES) 2016/2093 dėl nukrypti leidžiančios nuostatos, susijusios su registruotųjų eksportuotojų sistemos taikymo eksportui iš užjūrio šalių ir teritorijų data

30.11.2016   
            
            
               LT
            
            
               Europos Sąjungos oficialusis leidinys
            
            
               L 324/18
            
         KOMISIJOS ĮGYVENDINIMO SPRENDIMAS (ES) 2016/2093
   2016 m. lapkričio 29 d.
   dėl nukrypti leidžiančios nuostatos, susijusios su registruotųjų eksportuotojų sistemos taikymo eksportui iš užjūrio šalių ir teritorijų data
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. lapkričio 25 d. Tarybos sprendimą 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimą) (1), ypač į jo VI priedo 63 straipsnį,
   kadangi:
   
               (1)
            
            
               pagal Sprendimo 2013/755/ES VI priedą nauja kilmės sertifikavimo procedūra ir administracinio bendradarbiavimo metodai – registruotųjų eksportuotojų (REX) sistema – bus taikomi nuo 2017 m. sausio 1 d. Dabartinė sertifikavimo ir administracinio bendradarbiavimo sistema taikoma iki 2016 m. gruodžio 31 d.;
            
         
               (2)
            
            
               kiekviena iš Sutarties II priede išvardytų užjūrio šalių ir teritorijų (UŠT) pateikė raštą Komisijai, kuriame teigia, kad yra nepasirengusi pradėti taikyti REX sistemą nuo 2017 m. sausio 1 d., ir prašo, kad ši sistema būtų taikoma nuo vėlesnės datos. Visuose raštuose nurodoma, kad UŠT REX sistemą galės taikyti nuo 2020 m. sausio 1 d.;
            
         
               (3)
            
            
               atsižvelgiant į šiuos prašymus ir siekiant UŠT suteikti laiko pasiruošti REX sistemos taikymui, tikslinga toms UŠT leisti nukrypti nuo registruotųjų eksportuotųjų sistemos ir taikyti Sprendimo 2013/755/ES VI priedo 21–35, 54, 55 ir 56 straipsnius po 2017 m. sausio 1 d.;
            
         
               (4)
            
            
               šiame sprendime nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nukrypstant nuo registruotųjų eksportuotųjų sistemos, Sutarties II priede išvardytos UŠT gali iki 2019 m. gruodžio 31 d. toliau taikyti Sprendimo 2013/755/ES VI priedo 21–35, 54, 55 ir 56 straipsnius.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. lapkričio 29 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 344, 2013 12 19, p. 1.